  Майя Бывальцева Ижкарысь Вонмон парадын туэ кӧня ке выльдӥськонъёс луозы. Нырысь ик, сое возьматозы Шор площадьысь, Киров но Пушкинской урамъёс вожысь, озьы ик вузкаронъя «Сигма» центр азьысь бадӟым экранъёсын. 29-тӥ оштолэзе журанлистъёслы со сярысь вераз Ижкар администрацилэн тӧроезлэн воштӥсез Михаил Тарасов. Кар тӧрлыкъёслэн чакламзыя, со карын улӥсьёслы парадлэсь валтӥсь люкетъёссэ адӟыны луонлык сётоз. «Трибуналэн бурпалаз но паллян палаз ватсаса кык мобильной экранъёс пуктэмын луозы. Соосты МЧС сётэ. Озьы возьматыны пӧрмоз ваньзэ, мар луоз Шор площадьын», — вераз Михаил Тарасов. Со сяна, ӵукна сяськаосты тырон дыръя вераськисьёсты кылыны луоз Ялан ӝуась тыл дорысь быдэс площадьын. Таяз арын кыкетӥез выльдӥськон — Вормон парад Киров урамозь мыноз. Азьвыл со «Амакс» (азьвыл Шор кунокуа — ред.) дорын йылпумъяське вал. Парад бере ужалоз сяме пыӵам Вормон привал. 16 часын шор сцена вылын концерт кутскоз, 12 часын — эстафета, котырес фонтан дорын — Калашниковлэсь автоматсэ сэрттон-бичанъя вожвылъяськон. 22 часын салют луоз. Вормон парад кутскоз 10 часын Шор площадьын. Туэ отчы сюрслэсь трос адями пыриськоз. Тегъёс: Мерлык Ижкар МихаилТарасов 9-ткуартолэзь  